Yläkoulukino: Biru Unjárga – Fucking Uuniemi – ilmoittautuminen kultus.hel.fi
Yläkoulukino: Biru Unjárga – Fucking Uuniemi
Saamelaisessa nuorisodraamassa teini-ikäinen etsii itseään. Elvira (Sarah Olaussen Eira) on Norjan Uuniemessä äitinsä kanssa asuva saamelaisteini. Varanginvuonon rannalla ollaan kaukana kaikesta ja Elvira haluaa pois, tarkemmin sanottuna Tanskaan. Hän haluaa olla tanskalainen, sillä hänet on hedelmöitetty Tanskassa. Lukas Moodyssonin esikoiselokuvaan Fucking Åmål (1998) nimellään viittaava Biru Unjárga – Fucking Uuniemi on saamelaisohjaaja Egil Pedersenin ensimmäinen pitkä elokuva. Esikoisohjausten ohella teoksia yhdistää sama perusidea: syrjäkylän nuoret etsivät omaa identiteettiään ja haaveilevat elämästä siellä, missä asioita tapahtuu. Aihe on hyvin universaali. Teini-ikään ja aikuistumisen ensiaskeliin kuuluu haaveilu paremmasta ja tavoitellummasta elämästä jossain muualla kuin kotinurkissa. Maailmalle kurkottaminen on luonnollista ja välttämätöntäkin, vaikka se monelle jää vain haaveiluksi. Elvirankin todellisuus ja isä löytyvät paljon lähempää kuin Tanskasta. Kun haaveet kohtaavat todellisuuden, maailma järkkyy, ja järkkyneistä asetelmista on rakennettava jotain uutta. Eikä rakentaminen ole helppoa. Se on erehdyksistä oppimista, kuten koko elämä. Elokuvaan on saatavilla Koulukino-oppimateriaali: https://www.koulukino.fi/oppimateriaalit/biru-unjarga/ Julkaisuvuosi 2024 Tuotantomaat: Norja, Suomi, Ruotsi ikäsuositus: K-12 Kieli: norja, pohjoissaame Kesto: 78 min Vapaa pääsy. Ilmoittautuminen: kultus.hel.fi 4.9. alkaen Lisätiedot: hanna.westerholm@hel.fi
Saamelaisessa nuorisodraamassa teini-ikäinen etsii itseään.